Korsisaari

Korsisaari on linja-autoliikennöitsijä, jonka toiminta on laajentunut linja-autoliikenteen lisäksi invataksi-, matkojenvälitys- ja sairaankuljetustoimintaan. Lisäksi Korsisaari toimii kutsuohjatun joukkoliikenteen (Sampo-liikenne) liikennöitsijänä Keski-Uudellamaalla ja Nurmijärvellä. Korsisaari Oy on yksi Nurmijärven eniten väkeä työllistävä yritys. Loppuvuodesta 2017 Korsisaari voitti Nurmijärven alueellisten joukkoliikennepalveluiden kilpailutuksen. Korsisaari oli ainoa tarjoaja.

Marraskuussa 2017 Nurmijärven kunta ja Nurmijärven Linja Oy pyysivät Helsingin kaupungilta selvitystä, koskien ruuhkia Helsingin Mannerheimintiellä. Korsisaarelle aiheutuu runsaasti tappioita mm. kuljettajien ylityötunneista.

Historiaa
Korsisaari-yhtiöiden perustaja Emil Korsisaari (ent. Korzard; 1907–1996) aloitti työuransa kuorma-autoilijana vuonna 1927 maidonkuljetuksilla, mutta hän päätti pian siirtyä linja-autoalalle ja ajoi ensimmäisen linja-autovuoron 1. toukokuuta 1929 Nurmijärveltä Helsinkiin. Vuonna 1932 Korsisaari muodosti liikkeensä osakeyhtiöksi nimellä Nurmijärven Linja-auto Oy. Vuonna 1939 yhtiöllä oli seitsemän linja-autoa. Sota-aikana Korsisaaren kalustosta neljä autoa joutui rintamajoukkojen käyttöön. Helsingin suurpommitusten aikana helmikuussa 1944 Korsisaari menetti yhden päivän aikana kaksi linja-autoa, joista toinen paloi ja toinen vaurioitui sirpalesateen vuoksi korjauskelvottomaksi, sekä Buick-henkilöauton, joka jäi luhistuneen talon alle.Esa Mannisenmäki ja Pekka Paloranta: Nurmijärven linja 60 vuotta. Linja-auto-lehti 4/1989, s. 40–44. Helsinki: Linja-autoliitto.

Vuonna 1969 liikenneneuvoksen arvonimen saanut Emil Korsisaari toimi yhtiön toimitusjohtajana vuoteen 1982, jolloin hän luovutti tehtävät vanhimmalle pojalleen Paavo Korsisaarelle.Emil Korsisaari 80 vuotta. Linja-auto-lehti 7/1986, s. 52. Helsinki: Linja-autoliitto.

Nurmijärven Linja Oy laajeni 1970- ja 1980-luvuilla yrityskaupoin. Yhtiöön liitettiin osa konkurssiin menneen V. J. Huttusen linjoista vuonna 1975 sekä kokonaan Lahnuksen Linja Oy vuonna 1976, Nurmijärven Liikenne Oy ja Luhtajoen Liikenne vuonna 1985. Yhtiön täyttäessä 60 vuotta sen liikevaihto oli 33 miljoonaa markkaa ja vuotuinen ajosuorite kuusi miljoonaa kilometriä, siinä työskenteli 144 henkilöä ja sillä oli toimitilat Nurmijärven Alhonniitussa, Klaukkalassa ja Tuusulassa. Yhtiön toimitusjohtajana oli Paavo Korsisaari, korjaamopäällikkönä tämän veli Jouko Korsisaari ja konttoripäällikkönä kolmas veli Timo Korsisaari sekä hallituksen puheenjohtajana liikenneneuvos Emil Korsisaari. Vuonna 1989 yhtiön toiminnot keskitettiin Alhonniitun teollisuusalueelle valmistuneisiin uusiin tiloihin, minkä jälkeen vanhat kiinteistöt myytiin pois.

Yhtiön autojen ulkonäkö uusittiin perusteellisesti 1990-luvulla, jolloin Nurmijärven Linja Oy:n tilalle autojen kylkiin tuli Korsisaari-nimi. Muutos toteutettiin vuodesta 1995 alkaen aluksi uusien, myöhemmin vanhempien autojen osalta.Eva Korsisaari: Ranskalainen Graphibus suunnitteli Nurmijärven Linja Oy:n autoille uuden ilmeen. Bussiammattilainen 4/1995, s. 38–39. Helsinki: Linja-autoliitto. Saman vuosikymmenen aikana Korsisaari-yhtiöt laajensivat toimintaansa vammaiskuljetuksiin ostamalla Vantaan Inva-Auto Oy:n, jonka nimi muutettiin vuonna 2008 Rapiditaxi Oy:ksi.Linja-lehti 3/2019, s. 50. Helsinki: Linja-autoliitto, 2019.

Korsisaari-yhtymän toimitusjohtaja Paavo Korsisaari jäi eläkkeelle kesäkuun alussa 1998, ja uudeksi toimitusjohtajaksi tuli siihen saakka Satakunnan Liikenteen liikennejohtajana toiminut Aarno Lybeck. Samassa yhteydessä konttoripäällikkö Timo Korsisaari siirtyi yhtymän päätoimiseksi hallituksen puheenjohtajaksi.Bussiammattilainen 1/1998, s. 9. Helsinki: Linja-autoliitto, 1998. Korsisaari-yhtiöiden nykyisenä toimitusjohtajana on Paavo Korsisaaren poika Antti Korsisaari. Yhtymällä oli vuonna 2019 toimipaikat Nurmijärven Alhonniitussa ja Klaukkalassa sekä Helsingissä, Espoossa, Tuusulan Hyrylässä, Mäntsälässä, Lohjalla ja Konnevedellä.Linja-lehti 3/2019, s. 51.

Perustietoa
Perheyhtiö, perustettu 1929
Liikevaihto vuonna 2007 noin 15 miljoonaa euroa
yli 300 työntekijää
50 linja-autoa linja- ja tilausliikenteessä
60 inva-varusteltua ajoneuvoa 8–16 henkilölle
14 ambulanssia
tilauskeskusten ohjelmisto- ja logistiikkasuunnitelu

Korsisaari-yhtiöihin kuuluvat yritykset
Korsisaari Oy 
E. Korsisaari-Yhtymä Ky 
Nurmijärven Linja Oy
Oy Taxiring Ab 
Rapiditaxi Oy
Lohjan sairaankuljetus Oy 
Etelä-Suomen Ensihoito Oy 
Helsingin Ambulanssipalvelu Oy 
Leppävaaran Ambulanssi Oy
Konneveden Sairaankuljetus Oy

 Linjaliikenteen reitit 
+Linja:Reitti:3 JärvikierrosNurmijärvi – Hongisoja – Järventausta  - Nurmijärvi4Nurmijärvi – Laidunkaari – Toreeni20Patruunantie – Kyläjoentie –  Pirttimäentie – Rajamäki31Klaukkala – Lepsämänkaari32Klaukkala – Selki kp.33Klaukkala – Harjula – Selki kp.34Klaukkala – Rinnekoti35ANurmijärvi – Valkjärvi – Klaukkala38Klaukkala – Kalajärvi39Klaukkala – Harjula40Klaukkala – Mäntysalo42Mäntysalo – Palojoki – (Nurmijärvi)45Rajamäki – Herunen - Hyvinkää45ANurmijärvi – Rajamäki – Herunen -  Hyvinkää45BNurmijärvi – Rajamäki45KNurmijärvi - Rajamäki - Herunen46Klaukkala-Mäntysalo-Nurmijärvi-Hyvinkää47Klaukkala - Valkjärvi – Perttula48(Klaukkala) – Mäntysalo – Nummenpää49Rajamäki – Röykkä – Leppälampi – Korpi  - Kurrinkaari51Nurmijärvi – Rannikonmäki - Nukari - Nurmijärvi53Nurmijärvi – Palojoki – Reuna55Nurmijärvi – Mäntysalo – Klaukkala55ARajamäki – Nurmijärvi – Mäntysalo – Klaukkala56Nurmijärvi – Klaukkala56ARajamäki – Nurmijärvi – Klaukkala57Rajamäki – Röykkä – Klaukkala57ANurmijärvi – Rajamäki – Röykkä – Klaukkala280Nummela – Veikkola – Kamppi454AX (PIKAVUORO MOOTTORITIETÄ)Mäntysalo – Klaukkala – Kamppi455Klaukkala – Kamppi455AMäntysalo – Klaukkala – Kamppi456Nurmijärvi – Klaukkala – Kamppi456ARajamäki – Nurmijärvi – Klaukkala – Kamppi457Rajamäki – Röykkä – Klaukkala – Kamppi457ANurmijärvi – Rajamäki – Röykkä – Klaukkala – Kamppi458X (PIKAVUORO MOOTTORITIETÄ)Röykkä – Klaukkala – Kamppi463X (PIKAVUORO MOOTTORITIETÄ)(Herunen –) Rajamäki – Nurmijärvi – Kamppi464 (MOOTTORITIETÄ)Rajamäki – Nurmijärvi – Kamppi 465Rajamäki – Nurmijärvi – Syväoja - Kamppi465BNurmijärvi – Syväoja - Kamppi961Nurmijärvi – Palojoki - Hyrylä – Korso961BHyrylä - Korso

Lähteet

Aiheesta muualla
Korsisaari-yhtiöt

Luokka:Suomalaiset linja-autoyhtiöt
Luokka:Suomalaiset taksiyhtiöt
Luokka:Espoon liikenne
Luokka:Keravan liikenne